CELEX: 32019D1864
Language: et
Date: 2019-10-24 00:00:00
Title: Nõukogu otsus (EL) 2019/1864, 24. oktoober 2019, Euroopa Liidu ja Šveitsi Konföderatsiooni vahelise kirjavahetuse vormis lepingu, mis käsitleb GATT 1994 artikli XXVIII alusel peetud läbirääkimisi Šveitsi WTO kontsessioonide muutmiseks maitsestatud liha osas, liidu nimel allkirjastamise kohta

8.11.2019   
               
               
                  ET
               
               
                  Euroopa Liidu Teataja
               
               
                  L 289/1
               
            
         NÕUKOGU OTSUS (EL) 2019/1864,
         24. oktoober 2019,
         Euroopa Liidu ja Šveitsi Konföderatsiooni vahelise kirjavahetuse vormis lepingu, mis käsitleb GATT 1994 artikli XXVIII alusel peetud läbirääkimisi Šveitsi WTO kontsessioonide muutmiseks maitsestatud liha osas, liidu nimel allkirjastamise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 5,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Nõukogu andis 6. detsembril 2018 komisjonile loa alustada 1994. aasta üldise tolli- ja kaubanduskokkuleppe (GATT) artikli XXVIII alusel läbirääkimisi, et leppida kokku asjakohased soodustused tulenevalt sellest, et Šveits otsustas muuta loendis LIX – Šveits-Liechtenstein esitatud maitsestatud, kuid töötlemata liha suhtes kohaldatavaid tariifseid soodustusi.
                  
               
                     (2)
                  
                  
                     Läbirääkimised viidi lõpule ning Euroopa Liidu ja Šveitsi Konföderatsiooni vaheline kirjavahetuse vormis leping, mis käsitleb GATT 1994 artikli XXVIII alusel peetud läbirääkimisi Šveitsi WTO kontsessioonide muutmiseks maitsestatud liha osas (edaspidi „leping“), parafeeriti 17. juulil 2019.
                  
               
                     (3)
                  
                  
                     Käesolev nõukogu otsus on seotud üksnes liidu kaubanduspoliitikaga ja sellega rakendatakse GATT 1994 artikli XXVIII raames peetud läbirääkimiste tulemusel sõlmitud lepingut, mis on Maailma Kaubandusorganisatsiooni (WTO) lepingust tulenev liidu õigus.
                  
               
                     (4)
                  
                  
                     Seepärast tuleks leping allkirjastada,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu ja Šveitsi Konföderatsiooni vahelise kirjavahetuse vormis lepingu, mis käsitleb GATT 1994 artikli XXVIII alusel peetud läbirääkimisi Šveitsi WTO kontsessioonide muutmiseks maitsestatud liha osas, allkirjastamiseks antakse luba, eeldusel et nimetatud leping sõlmitakse (1).
         
         
            Artikkel 2
            Nõukogu eesistujal on õigus määrata isik(ud), kes on volitatud lepingule liidu nimel alla kirjutama.
         
         
            Artikkel 3
            Käesolev otsus jõustub selle vastuvõtmise päeval.
         
         
            Luxembourg, 24. oktoober 2019
            
               
                  Nõukogu nimel
               
               
                  eesistuja
               
               A.-K. PEKONEN
            
         
         
            (1)  Lepingu tekst avaldatakse koos selle sõlmimise otsusega.